Magyar Tannyelvű Speciális Alapiskola Rimaszombat

Tantárgy: Magyar nyelv

Évfolyam: hatodik

**Feladatlap az értő olvasás gyakorlására**

**Benedek Elek: Bohókás mese**

Volt az én édesapámnak egy fekete paripája. Mit gondoltam, mit nem, nem egyebet egy nagy semminél: felnyergeltem a fakót, felültem a sárgára, aztán illaberek, nádak, erek! – kinyargaltam a kerekerdőbe. Kerekerdőben volt tűz is, víz is, ettem volna, ha lett volna mit; ittam, amennyi belém fért, jóllaktam, aztán egy bokor alá heveredtem. Azám, bokoralá, de nem a kopaszföldre. Fejem alá tettem a szürkét, kipányváztam a nyerget, aztán elaludtam. Egysze rnyitom a szememet, keresem a nyergemet: volt nyereg, nincs nyereg, az bizony elszaladt! Vagy tán a farkas-barkas vitte el, amíg aludtam? Szaladok erre, szaladok arra, hát amint egy csipkebokorhoz érek, arról úgy hull a dió, hogy majd agyonvert a mogyoró. Na jó, jó, de mégcsak most jön egy vén anyó, s rám förmed mérgesen:

– Hej, kölyök, minek ásod azt a répát, retket, csicsókát, mikor én nem neked ültettem az uborkát?!

– Nem ások én sem répát, sem retket, sem csicsókát – mondtam én nagy bátran, de az öreganyó erre felkapott egy dinnyét, s úgy fejbevágott egy tökkel, hogy még most is sajog a fejem a fejsze fokától.

Áldott szerencsére volt még a zsebemben egy dió, kivettem a mogyorót, hajó lett a dióból, evező is rajta, s mondtam nagy büszkén:

– Isten áldja, öreganyó!

Azzal – uccu! – áteveztem a Tiszán, kimásztam a Duna partjára, s ottan bementem egy kis házba. Hej, volt ott minden jó, megennivaló! Úgy jóllaktam töltöttkáposztával s túrós palacsintával, hogy még most is fáj a fejem a tökmagtól! Attól, attól, nem a káposztától, de nem is a palacsintától. Volt a házban egy muzsikus banda is, nosza, húztam én a nótát, a banda meg járta világos virradatig.

Menjetek oda ti is, járjátok ti is!

**FELADATOK**

**1. Írd le kik a szereplők!**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Számozd meg az eseményeket sorrendben!**

\_\_\_ jóllaktam

\_\_\_ kimásztam

\_\_\_ bementem

\_\_\_ áteveztem

**3. Fejezd be a mondatokat!**

Felnyergeltem a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Felültem a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kinyargaltam a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fejem alá tettem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kipányváztam a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Válaszolj a kérdésekre!**

Mi hullott a csipkebokorról?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi verte majdnem agyon?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mit kapott fel az öreganyó?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mivel vágta majdnem fejbe?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mitől sajog a feje?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi volt a zsebében?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mit vett ki belőle?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi lett a dióból?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Írd le, mit mondott az öreganyó a fiúnak, mikor ráförmedt!**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Másold le az utolsó mondatot!**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_